**DĖL VIEŠOSIOS ĮSTAIGOS ROKIŠKIO RAJONO LIGONINĖS TEIKIAMŲ MOKAMŲ PASLAUGŲ KAINŲ PATVIRTINIMO**

2022 m. rugsėjo 30 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, Lietuvos Respublikos sveikatos priežiūros įstaigų įstatymo 28 straipsnio 1 dalies 4 punktu, viešosios įstaigos Rokiškio rajono ligoninės įstatų, patvirtintų Rokiškio rajono savivaldybės tarybos 2020 m. spalio 30 d. sprendimu Nr. TS- 262 „Dėl Rokiškio rajono savivaldybės tarybos 2020 m. rugsėjo 25 d. sprendimo Nr. TS-218 „Dėl viešosios įstaigos Rokiškio rajono ligoninės įstatų patvirtinimo“ dalinio pakeitimo“, 39.18 punktu ir atsižvelgdamas į viešosios įstaigos Rokiškio rajono ligoninės direktoriaus 2022 m. rugsėjo 9 d. raštą Nr. S-(1.14)-644 „Dėl įstaigos struktūros pakeitimo ir naujos mokamos paslaugos kainos patvirtinimo“, Rokiškio rajono savivaldybės taryba n u s p r e n d ž i a:

Patvirtinti viešosios įstaigos Rokiškio rajono ligoninės teikiamos mokamos paslaugos palaikomojo stacionarinio gydymo suteikus dienos chirurgijos paslaugas kainą – 31, 55 Eur.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Rokiškio rajono savivaldybės tarybai

**SPRENDIMO PROJEKTO „DĖL VIEŠOSIOS ĮSTAIGOS ROKIŠKIO RAJONO LIGONINĖS TEIKIAMŲ MOKAMŲ PASLAUGŲ KAINŲ PATVIRTINIMO“ AIŠKINAMASIS RAŠTAS**

2022 m. rugsėjo 30 d.

Rokiškis

**Parengto sprendimo projekto tikslai ir uždaviniai.** Sprendimo projekto tikslas – patvirtinti VšĮ Rokiškio rajono ligoninės teikiamos mokamos paslaugos palaikomojo stacionarinio gydymo suteikus dienos chirurgijos paslaugas kainą.

**Šiuo metu esantis teisinis reglamentavimas.** Sprendimo projektas parengtas, vadovaujantis Lietuvos Respublikos vietos savivaldos įstatymo 16 straipsnio 2 dalies 37 punktu, Lietuvos Respublikos sveikatos priežiūros įstaigų įstatymo 28 straipsnio 1 dalies 4 punktu, Viešosios įstaigos Rokiškio rajono ligoninės įstatų, patvirtintų Rokiškio rajono savivaldybės tarybos 2020 m. spalio 30 d. sprendimu Nr. TS- 262 „Dėl Rokiškio rajono savivaldybės tarybos 2020 m. rugsėjo 25 d. sprendimo Nr. TS-218 „Dėl viešosios įstaigos Rokiškio rajono ligoninės įstatų patvirtinimo“ dalinio pakeitimo“, 39.18 punktu.

**Sprendimo projekto esmė.** 2022 m. kovo 2 d. Lietuvos Respublikos sveikatos apsaugos ministro įsakymu Nr. V-449 „Dėl Lietuvos Respublikos sveikatos apsaugos ministro 2009 m. rugpjūčio 21 d. įsakymo Nr. V-668 „Dėl dienos chirurgijos paslaugų teikimo reikalavimų ir dienos chirurgijos paslaugų sąrašo patvirtinimo“ pakeitimu, pakeistas I skyriaus 2.1. punktas, kuriame nurodoma, kad planinė dienos chirurgijos paslauga suteikiama paciento atvykimo į gydymo įstaigą dieną ir po procedūros ar operacijos atlikimo tą pačią dieną jis išleidžiamas į namus. Nemaža dalis pacientų po atliktos procedūros ar operacijos (pvz.: tulžies pūslės šalinimo, išvaržų, nekomplikuoto apendicito ir kt.) pageidauja gydymui ir stebėjimui likti stacionare. Tęstinis gydymas po dienos chirurgijos paslaugų nekompensuojamas PSDF biudžeto lėšomis, todėl už sekančius lovadienius pacientas turi mokėti pats. PSDF biudžeto lėšomis apmokama už 12 valandų dienos chirurgijos paslaugos trukmę.

VšĮ Rokiškio rajono ligoninė kreipėsi į Rokiškio rajono savivaldybės administraciją dėl įstaigos mokamų paslaugų kainų patvirtinimo ir  pateikė prašymą pagrindžiančius argumentus dėl mokamos palaikomojo stacionarinio gydymo suteikus dienos chirurgijos paslaugas kainos patvirtinimo. Paskaičiavus išlaidas paros paslauga sudarytų – 31,55 Eur. Paslaugos sudėtinės dalys: chirurgijos profilio gydytojų darbas, bendrosios praktikos slaugytojos darbas, materialinės sąnaudos (medikamentai, tvarsliava, tirpalai, maitinimas). VšĮ Rokiškio rajono ligoninės teikiamų paslaugų kainas, kurių nereglamentuoja įstatymai ir kiti teisės aktai, tvirtina visuotinis dalininkų susirinkimas, t. y. Rokiškio rajono savivaldybės taryba. Prašoma pritarti ir patvirtinti naujai teikiamą mokamą paslaugos kainą. Prie aiškinamojo rašto pridedamos naujos mokamos paslaugos kainų pagrindimo lentelės, 1 lapas.

**Laukiami rezultatai.** Bus sudaryta galimybė pacientams pasinaudoti nauja mokama paslauga – palaikomasis stacionarinis gydymas suteikus dienos chirurgijos paslaugas.

**Finansavimo šaltiniai ir lėšų poreikis.** Sprendimui įgyvendinti savivaldybės lėšų nereikės.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Savivaldybės gydytoja  | Evelina Grėbliauskienė |